બગસરા પોલીસ સ્‍ટેશન વિસ્‍તારમાં રહેતી એક તરૂણી કે જેના પિતાની ગેરહાજરી હોય અને આ તરૂણીની માતા છેલ્‍લા 14 વર્ષથી પોતાની બગસરા ખાતે આવેલી જમીન ખોટું સોગંધનામું તથા ખોટું કુલમુખ્‍ત્‍યાર નામું તથા ખોટું પેઢીનામાના આધારે આ કામનાઆરોપીઓએ પચાવી પાડેલ હતી. અને આ મિલ્‍કતમાં આ વિધવા બહેન તથા તેની તરૂણ વયની દિકરીનો પણ સરખો હકક હિસ્‍સો હોય પરંતુ આ કામના આરોપીઓએ આ મિલ્‍કતના કાયદેસરના વારસદાર હયાત ન હોય અને તેની વિધવા પત્‍ની અને એક તરૂણવયની દિકરી હોય જેનો કોઈ આસરો ન હોય અને નિરાધાર હોવાનો લાભ લઈ આરોપીઓએ જમીનનું ખોટું સોગંધનામું તથા ખોટું કુલમુખ્‍ત્‍યારનામું તથા ખોટું પેઢીનામાના આધારે પચાવી પાડેલ અને આ જમીનમાં પોતાનો હકક હિસ્‍સો મેળવવા વિધવા બહેન તેની તરૂણવયની દિકરી સાથે છેલ્‍લા 14 વર્ષથી વિવિધ સરકારી કચેરીઓમાં ધકકા ખાતા હતા. પરંતુ આ કામના સામાવાળ આરોપીઓ ખુબ જ શ્રીમંત તેમજ રાજકીય વગ ધરાવતાં હોય જેથી 14 વર્ષ સુધી તેઓની કોઈ રજુઆત સાંભળવામાં આવેલ નહી.